Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18507

d) a szokatlan és különleges körülmények között síkossá váló burkolt felülettel ellátott futópálya súrlódásának meghatározása (2. fejezet 2.9.8 pont). 7.2 A nedves futópálya felület súrlódási jellemzők meghatározása érdekében ellenőrizni kell az új építésű, vagy új burkolattal ellátott futópályákat. Bár ismert tény, hogy a súrlódás a futópálya használata során csökken, ez a kapott érték jelzi a rendelkezésre álló felületi súrlódás értékét a futópálya relatív hosszú középső szakaszán, amelyen nincs a repülőgépek üzemeltetésénél bekövetkező gumimaradvány szennyeződés és így közvetlen gyakorlati haszonnal rendelkezik. Az ellenőrzéseket és méréseket tiszta felületen végezzék. Ha a vizsgálat végrehajtása előtt a felületet nem lehet letisztítani, az alapméréseket a futópálya középső, tiszta szakaszán végezhetik el. 7.3 A meglevő felületek állapotát meghatározó súrlódási ellenőrző vizsgálatokat a nedves állapotban gyenge súrlódási jellemzőkkel rendelkező futópályák azonosítása érdekében időszakosan el kell végezni. Az állam határozza meg az elfogadhatónak tekinthető legalacsonyabb súrlódás szintjét és ezt a Légiforgalmi Tájékoztató Kiadványban (AIP) tegyék közzé. A nedves állapotban az elfogadhatónak tekinthető legalacsonyabb súrlódás értékénél gyengébb súrlódással rendelkező futópálya síkosnak / csúszósnak osztályozandó. Amikor egy futópálya, vagy futópálya szakasz súrlódási értéke a közzétett érték alatt van, a megfelelő tájékoztatást NOTAM formájában tegyék közzé. Az állam továbbá határozzon meg egy adott karbantartás tervezési szintet is, amely alatt megfelelő javító intézkedések szükségesek a súrlódási érték javítására. Mindazonáltal, ha az egész futópálya, vagy egy futópálya szakasz súrlódási értéke a közzétett minimális érték alatt van, karbantartást, illetve a megfelelő javító intézkedéseket késedelem nélkül, azonnal végre kell hajtani. A súrlódási ellenőrző méréseket olyan időközökben végezzék el, amelyek biztosítják a karbantartást, vagy különleges felületi kezelést igénylő futópályák azonosítását még a nem kielégítő állapot bekövetkezése előtt. A mérések közötti időszak olyan tényezőktől függ, mint a repülőteret igénybe vevő légijárművek típusa, a forgalom nagyságrendje, az időjárási körülmények, a burkolt felület típusa, állapota és karbantartása, valamint a helyi műszaki követelmények. 7.4 A meglevő, új, vagy újra burkolt futópályák súrlódás ellenőrző vizsgálatát az egységesség, valamint a más futópályákkal történő összehasonlíthatóság érdekében folyamatos súrlódás mérésre alkalmas berendezéssel végezzék, amely megfelelő mintázatú gumiabronccsal rendelkezik. A mérést ön-nedvesítésre alkalmas berendezéssel végezzék, amely legalább 1 mm. vízmélység mellett teszi lehetővé a felület súrlódási jellemzőinek mérését. 2007/70/II. szám 7.5 Amikor azt feltételezik, hogy a gyenge vízelvezetés, a nem megfelelő lejtviszonyok, valamint az anyag (alapozás) tömörülése miatt a futópálya súrlódási jellemzői csökkenhetnek, további ellenőrzés szükséges, de ekkor már természetes (helyi eső) körülmények között. Ez a vizsgálat különbözik az előzőtől, mert a gyenge vízelvezetéssel rendelkező területen a felgyülemlett víz mélysége a helyi eső kialakulásakor általában nagyobb. A korábbiakban jelzett ön-nedvesítő berendezés segítségével történő méréssel szemben ezzel a vizsgálattal jobban meg tudják határozni a várható gyenge súrlódás értéket, amely gumiabroncs vízen csúszás bekövetkezéséhez vezethet. Amennyiben a helyi körülmények nem teszik lehetővé a természetes körülmények között végzett vizsgálatot, ezt megfelelő módon szimulálni is lehet. 7.6 Számításba kell venni, hogy bizonyos szokatlan körülmények esetén, például ha hosszú ideig tartó szárazság után először esik nagyobb mennyiségű eső, akkor bár a súrlódás a csúszós futópályára közzétett állami értékek felett van, az adott futópálya nedves állapotban síkossá válhat. Amennyiben ilyen körülmények kialakulásáról tudomást szereznek, végezzék el a futópálya felületi súrlódás méréseket, mert gyanítható, hogy a futópálya síkossá válik. 7.7 Amennyiben a 7.3 — 7.6 pontokban jelzett mérések bármelyike azt jelzi, hogy csak a futópálya egy része síkos, egyaránt fontos a tájékoztatás közzététele, valamint a megfelelő tisztítás elvégzése is. 7.8 A nedves futópályán végzett súrlódási ellenőrzés során fontos figyelembe venni azt, hogy az összenyomott hóval, vagy jéggel borított felületek eseteivel szemben — ahol a súrlódási együttható értékét a sebesség csak igen kis mértékben befolyásolja — a sebesség növekedésével a súrlódás csökken. Mindazonáltal a sebesség növekedésével a súrlódás csökkenésének aránya kisebb mértékű lesz. A futómű gumiabroncs és a futópálya felület közötti súrlódási együttható értékét befolyásoló tényezők közül különösen fontos a burkolat szerkezete. Ha a futópálya jó makró szerkezete lehetővé teszi a víz kiszorítását a gumiabroncs alól, tehát az abroncs és az érintkező felület közül, a súrlódás értékét a sebesség kevésbé befolyásolja. Ezzel szemben, a gyenge makró szerkezet esetében a sebesség növekedésével a súrlódás értéke jelentősen csökken. A fentiek alapján a futópályák ellenőrzése során, amikor a súrlódást és az esetleg szükséges karbantartási intézkedéseket határozzák meg, a súrlódás/sebesség változatok figyelembevétele érdekében elég magas sebességgel dolgozzanak. 7.9 A 14. Annex I. kötete előírásai alapján az államok a következő két súrlódási szintet határozzák meg:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes